เรื่อง	ขอให้การดำเนินคดีกับเจ้าของห้องชุดเลขที่ 19/558 อาคารชุดสุขุมวิท สวีท 
	กรณีฝ่าฝืนพระราชบัญญัติควบคุมอาคาร พ.ศ. 2522 มาตรา 32

เรียน	ผู้อำนวยการเขตวัฒนา กรุงเทพมหานคร
อ้างถึง   1. เอกสารเรื่องร้องทุกข์ทาง Internet หมายเลข 200998865 วันที่ 16 ตุลาคม 2563
	2. คำให้การผู้ร้องสอด คดีศาลปกครองกลาง คดีหมายเลขดำที่ 2528/2565 

ตามอ้างถึงที่ 1 ข้าพเจ้า นายฉัตรชัย กองทรัพย์ ผู้ร้องเห็นว่า เจ้าของห้องชุดเลขที่ 19/558 อาคารชุดสุขุมวิท สวีทดัดแปลงต่อเติมเป็นการดัดแปลงอาคาร โดยไม่ได้รับอนุญาต จึงได้ร้องทุกข์ผ่านระบบร้องทุกข์ทาง Internet ของกรุงเทพมหานคร ซึ่งต่อมาเมื่อวันที่ 21 ตุลาคม 2563 ฝ่ายโยธา เขตวัฒนา ได้เข้าไปตรวจสอบพบว่า บริเวณชั้น 45 ของอาคาร มีการกั้นลวดตาข่ายเพื่อกั้นแยกส่วนของพื้นที่ส่วนกลางและพื้นที่ส่วนบุคคล ซึ่งการกระทำดังกล่าวเป็นการเปลี่ยนแปลงการใช้สอยจากพื้นที่โล่งดาดฟ้ามาเป็นรั้วตาข่ายกั้น จึงเป็นการฝ่าฝืนพระราชบัญญัติควบคุมอาคาร พ.ศ. 2522 มาตรา 32 ซึ่งมีความผิดตามมาตรา 65 แต่พนักงานเจ้าหน้าที่ไม่ได้ดำเนินการใดๆในเรื่องนี้
ต่อมา ข้าฯได้ฟ้องท่านเป็นคดีศาลปกครองกลาง คดีหมายเลขดำที่ 2528/2565 เมื่อวันที่ 24 พฤศจิกายน 2565 ตามรายละเอียดที่ท่านได้ทราบอยู่แล้วนั้น ศาลฯได้เรียกให้เจ้าของห้องชุดเลขที่ 19/558 เป็นผู้ร้องสอดในคดี  ซึ่งผู้ร้องสอดได้ทำคำให้การว่า “ผู้ร้องสอดทำรั้วตาข่ายสีดำบนพื้นระเบียงของห้องชุดเลขที่ 19/558 ยาวประมาณ 5 เมตร สูง 2 เมตร ไว้ 2 ด้าน อยู่ด้านหน้าและด้านหลังของห้องชุด” ตามเอกสารภาพถ่ายที่แนบท้ายหนังสือฉบับนี้  จากการตรวจสอบภาพถ่ายดังกล่าว ข้าฯพบว่า เจ้าของห้องชุดดังกล่าวได้สร้างอาคารบนพื้นที่โล่งดาดฟ้าด้วย จึงเป็นเป็นการก่อสร้างเพื่อเปลี่ยนแปลงการใช้สอยอาคารจากพื้นที่โล่งเป็นอาคารและรั้ว และจากคำให้การของท่านในคดีนี้ ปรากฎว่าในกรณีนี้ท่านไม่ได้ดำเนินคดีและออกคำสั่งตามนัย พรบ.ควบคุมอาคารฯ มาตรา 40

ระยะเวลาตั้งแต่มีการตรวจพบการกระทำผิดจนถึงปัจจุบัน นับเป็นเป็นระยะเวลาเกือบ 3 ปีแล้ว แต่ไม่พบว่าท่านได้ดำเนินการแต่อย่างไร  ดังนั้นข้าฯขอท่านได้โปรดดำเนินการลงโทษเจ้าของห้องชุดเลขที่ 19/558 ตาม พรบ.ควบคุมอาคารฯ มาตรา 65 โดยปฏิบัติตามแนวทางการดำเนินการเกี่ยวกับคดีความผิดตามกฎหมายว่าด้วยการควบคุมอาคาร  ตามบันทึกข้อความ กรุงเทพมหานคร ที่ กท 1405/1166 ลงวันที่ 30 ธันวาคม 2559

จึงเรียนมาเพื่อโปรดพิจารณาและดำเนินการต่อไป และขอขอบพระคุณอย่างสูงมา ณ โอกาสนี้
#1555 #bkkrongtook